בזמן שמסך המגע והעט הם מאוד נוחים לשימוש, יש גם הרבה דברים נהדרים לומר על מקלדת ועכבר - שני דברים שלא תמצאו בטאבלט (נכון, אפשר גם לקנות אותם בנפרד ולחבר אותם, אבל זה הופך את כל העניין לקצת מגושם). בהשוואה למעבדים של מחשבים ניידים, המעבדים של טאבלטים  הרבה פחות מהירים, מה שאומר שפעולות כמו עריכת תמונות, שימוש בגיליונות אלקטרוניים מורכבים ורינדור וידאו הן לא דברים שתוכלו לעשות ביעילות באמצעות טאבלט.
גם ריבויי פעולות, שמצריך פעילות של כמה אפליקציות או לשוניות בו זמנית, יכביד על המכשיר בצורה משמעותית. מבחינת חיבורים למכשירים אחרים, הטאבלט מציע אפשרויות מצומצמות בלבד, ובהרבה דגמים לא תמצאו יציאות בסיסיות כגון USB או HDMI, מה שאומר שלא תוכלו להשתמש בכבל כדי לחבר את הטאבלט למכשירים אחרים.